Einar Jenssen (1860–1944)

Einar Jenssen (født 9. januar 1860 i Trondhjem, død 31. mars 1944 i Mosvik) var offiser, ordfører i Mosvik 1901–1919 og eier av Vinje bruk fra 1895.Bygdebok for Mosvik, bind 2. 2011. Side 171–172. ISBN 978-82-993302-7-5Einar Jenssen hos Strinda historielag Morten Olsen Haugen. «Einar Jenssen». I: Vinje bruk i 200 år. Årbok for Mosvik 2020. Side 44-49. ISBN 978-82-91273-36-5 

Han avla eksamen ved Krigsskolens øverste avdeling i 1882, og var sekondløytnant i Trondhjemske Brigade fra 1882 (i Kavaleriet fra 1885), premierløytnant fra 1892, rittmester fra 1898 og major fra 1905.  Han overtok Vinje bruk i Mosvik i 1895, og med eiendommen fulgte 1 100 mål dyrket jord, 400 mål naturlig eng, 20 000 mål skog, mølle, sagbruk, elektrisitetsverk, landhandel med dampskipsekspedisjon og 50 husmannsplasser.  Da hadde han allerede drevet gården på farens – Anton Mathias Jenssen (1818–1895), vegne siden 1887. Einar Jenssen var forlikskommissær, ordfører i Mosvik 1901–1919, styremedlem i Nordre Trondhjems amts landhusholdningsselskap  og Felleskjøpet,  og formann i Indherreds skogeiersamlag. Jenssen var høyremann.

Einar Jenssen var halvbror til kjøpmennene Hans Peter Jenssen og Anton Jenssen og farfar til brukseier på Vinje og formann i Høyres fylkestingsgruppe Einar Jenssen.

 Referanser 

 Eksterne lenker 
 Kommunestyrevalg i Mosvik; lokalhistoriewiki.no

Kategori:Ordførere i Mosvik
Kategori:Høyre-ordførere i Nord-Trøndelag
Kategori:Norske godseiere
Kategori:Norske majorer
Kategori:Personer fra tidligere Mosvik kommune
Kategori:Personer fra Inderøy kommune
Kategori:Fødsler i 1860
Kategori:Dødsfall i 1944